open-index/open-wikipedia-markdown huggingface dataset:
חורבת בית הבד

**חורבת בית הבד** (**חירבת אום א-ראס**) היא אתר ארכאולוגי בה נתגלו שרידי יישוב יהודי שעל חורבותיו נבנתה כנסייה ובשלב מאוחר יותר מבנה עות'מאני. החורבה שוכנת בגובה של 442 מטר מעל גובה פני הים, במרחק של 2.5 ק"מ מזרחית מבית נטיף וכשלושה ק"מ צפונית לתל עדולם.

## תולדות המחקר
האתר נסקר במפת ה-PEF כאשר קונדר וקיצ'נר ביקרו באתר בשנת 1883. בשנת 1898 ביקר באתר האב הדומיניקני לואי הוגו ונסן שגילה באתר שרידי כנסייה עם פסיפס שהוקדשה ליוחנן המטביל. בשנת 1899 הגיע לחורבת בית הבד רוברט אלכסנדר סטיוארט מקליסטר שיצר תרשים מדויק של הכנסייה והמבנה שלה. בשנות התשעים של המאה העשרים נסקר האתר כחלק מסקר נס הרים. בעקבות ריבוי חפירות השוד במקום בשנת 2014, נערך במקום סקר חללים תת-קרקעיים בין השני 2014 ל 2016 על ידי איתן קליין, גדעון גולדנברג ואילן חדד.

## ארכאולוגיה
בחורבת בית הבד נתגלו שרידי יישוב יהודי מהתקופה ההלניסטית. היישוב היה חלק ממערך יישובים יהודים גדול בסביבה, שהיוו חלק מפלך יהודה בתקופת בית שני, כאשר בית נטיף מהווה את בירת הפלך. בראש החורבה עומדים שרידי מבנה מהתקופה העות'מאנית. על המדרון הדרום מערבי של הגבעה ניתן לראות את שרידי מבנה הכנסייה הביזנטית שנתגלתה במקום. בשאר המדרונות של הגבעה, יש עשרות פתחים לחללים תת-קרקעיים שכוללים 4 מקוואות טהרה, מערות קבורה כולל מערת קבורה ביזנטית שנחצבה בקצה המזרחי של הכנסייה ולמעשה, עשתה שימוש משני במקווה הטהרה, שכבר היה חצוב במקום, מערות אחסון, בית בד תת-קרקעי, מערת קולומבריום, בורות מים ומערכת מסתור.

## ממצאים
ממוזער|פתח חצוב למקווה טהרה בחורבת בית הבד
הממצאים שנתגלו בחורבת בית הבד אפשרו לחוקרים לקבוע ציר זמן לתולדות היישוב במקום. היישוב הוקם ככל הנראה בתקופה ההלניסטית המאוחרת כיישוב יהודי שהתקיים עד לסוף מרד בר כוכבא. בתקופה הביזנטית הוסב מקווה אחד במקום למערת קבורה ביזנטית, כאשר במאה השישית לספירה בערך, מוקמת במקום כנסייה סביב לקבר החצוב, כדי שניתן יהיה להשתמש בו. הזיהוי שמערת הקבורה היא שימוש משני של מקווה טהרה, התאפשר בזכות זיהוי הטיח האפור על קירות מערת הקבורה. טיח אפור הוא אלמנט אופייני למקוואות בתקופת בית שני. בכנסייה הייתה רצפת פסיפס עם כתובת הקדשה ליוחנן המטביל, שככל הנראה זו לשונה:

"הקדוש יוחנן, יונאס הכומר [עשה זאת]"

בעבר נתגלה ותועד לוח סורג גם כן עם כתובת הקדשה ואבן קובייתית עם כתובת יוונית. הממצא הקרמי כולל שבר פך בישול מהתקופה הרומית הקדומה, שברים של נרות מעוטרים מהמאה השלישית והרביעית לספירה, שברי כלי זכוכית משלהי התקופה הרומית, תחילת התקופה הביזנטית, שברי קדרות חרס מהתקופה הביזנטית והמוסלמית הקדומה.

מערכת המסתור במקום עשתה שימוש במחסנים התת-קרקעיים בחורבת בית הבד. היא נחצבה בתקופת בית שני והיוותה חלק ממערכות המסתור שהוכנו למרד בר כוכבא. כמו כן, נתגלה משקוף מעוטר בתבליט, שככל הנראה לא הסתיימה הכנתו. לחוקרים קשה לדעת אם זהו משקוף בפני עצמו או שהיה חלק מהמשקוף שנתגלה באתר בסוף המאה ה-19.

## קישורים חיצוניים

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים שחרבו במרד בר כוכבא
קטגוריה:ארץ ישראל: מערות קבורה
קטגוריה:ארץ ישראל: יישובים לשעבר
קטגוריה:שפלת יהודה: אתרים ארכאולוגיים
אוגדת יערה

**אוגדת יערה** (או "**מפקדת יערה**") היא אוגדת חי"ר קלה במילואים הכפופה לפיקוד העורף ומצויה בתהליכי הקמה. האוגדה הוקמה כלקח מהמהומות בישראל בזמן מבצע שומר החומות ועתידה לפעול לאבטחת צירים מרכזיים בשטח מדינת ישראל בשעות חירום ולהתמודד עם מהומות, הפרות סדר או אירועי פח"ע. חטיבות האוגדה אחראיות בחירום על מרחב העורף כאשר ייעודם הוא פעילות ככוח לוחם בעורף להגנת יישובי הגבול וסיוע לתושבי היישובים בשעת חירום. כמו כן פועלת באוגדה פלוגת חוד פיקודית של יס"ר (יחידת סריקה לחללים).

## היסטוריה
הרעיון להקמת חטיבות האוגדה החל לאחר המהומות במבצע שומר החומות, ומתוך ההבנה כי קיים חשש שבאירועי חירום, ייחסמו צירים מרכזיים בשל הפרות סדר, מהומות, ואירועי פח"ע מצד תושבי הכפרים הערבים הסמוכים לצירים ובכך תפגע יכולת ההובלה והשינוע של כוחות צה"ל לאזורי הלחימה.

בעקבות כך, גדודי החי"ר במילואים שפעלו עצמאית תחת פיקוד העורף אוחדו לשתי חטיבות, חטיבת הארי האחראית על מרחב הצפון, וחטיבת דניאל שאחראית על מרחב הדרום.

בשבועות הראשונים של מלחמת חרבות ברזל הוחלט על הפיכת מפקדת יערה לאוגדה, להכפיף אליה את חטיבת דניאל ולהקים חטיבת חי"ר קל נוספת אשר תפעל באזור המרכז ואשר תקרא חטיבת שילה.

בינואר 2025 עברה חטיבת החי"ר הצפונית ממחוז צפון של פיקוד העורף לאוגדה.

בנוסף לתפקידה של האוגדה כאוגדת הגנה ליישובי העורף, משמשות חטיבות האוגדה ככוח לוחם למשימות ביטחון שוטף בשטחי יהודה ושומרון ולהחלפת וריענון כוחות מילואים אחרים.

## מבנה

## מפקדים

## ראו גם
* חטיבת דניאל
* חטיבת החי"ר הצפונית

## קישורים חיצוניים
* 

## הערות שוליים

*
יערה
קטגוריה:פיקוד העורף
קטגוריה:המהומות בישראל (2021)
קטגוריה:מבצע שומר החומות
יערה
ויקיאנה

[ממוזער|200x200 פיקסלים|[ציד מכשפות: שרפת שלוש מכשפות בבאדן (1585).]]
**ויקיאנה** (בגרמנית: **Wickiana**) הוא אחד האוספים החשובים ביותר של דיווחי חדשות ומסמכים הקשורים לאירועים אקטואליים מהמאה ה-16, בצורה של עלונים בודדים ומאוירים, חוברות, הדפסים, טקסטים כתובים ביד וציורים. אוסף זה מהווה אחד הארכיונים החשובים ביותר לתקופת הרפורמציה בשווייץ. האוסף נקרא על שם , כומר בכנסיית הפרדיגר ובבית החולים הקשור אליה בציריך החל משנת 1552, ובשנת 1557 הוא מונה לדיאקון השני ולכומר בכנסיית גרוסמונסטר (Grossmünster) בציריך. ויק אסף וסידר מסמכי חדשות עכשוויים בצורה כרונולוגית בין השנים 1559–1588, תוך שילוב חומרים נוספים מהתקופה שבין השנים 1505–1559 באוסף שלו.

## תוכן האוסף
האוסף של ויק מכיל 24 כרכי פוליו, אשר לאחר מותו בשנת 1588 הוחזקו בספריית המנזר בכנסיית גרוסמונסטר ולאחר מכן הועברו בשנת 1836 לספריית העיר ציריך. בנוסף למספר עצום של הדפסים ממדינות דוברות גרמנית, האוסף כולל גם 52 פריטים בשפות אחרות. רבים מהמסמכים מקורם במרכזי הדפוס וההפקה הספרותית החשובים ביותר באותה תקופה – אאוגסבורג, נירנברג ושטרסבורג.

המסמכים, המכילים תמונות וטקסטים, מעידים על חיי התקופה ומדווחים על תופעות כגון אירועים טבעיים – כוכבי שביט, רעידות אדמה ושיטפונות, עיוותים פיזיים בבעלי חיים ובני אדם, פשעים מסעירים ואירועים פוליטיים של התקופה. לדוגמה, כוכב השביט של 1577 מתואר כ"מפחיד ומופלא" ("schrecklich und wunderbarlich"). האוסף משקף את האווירה של המשבר הדתי והפוליטי של התקופה: אולריך צווינגלי, שנפטר בשנת 1531 ניבא את סוף העולם. ייתכן שהאוסף של ויק נחשב בעיניו ובעיני בני דורו כמבשרים של יום הדין.

## גישה לאוסף
האוסף כולל 439 עלוני דפוס מאוירים (חיתוכי עץ), מתוכם 429 שייכים לאוסף המקורי, ו-10 הוספו מאוחר יותר. בשנת 1925, עלוני הדפוס המאוירים הוצאו מכרכי כתב היד של יוהאן יאקוב ויק ואוחסנו בנפרד במחלקת ההדפסים והציורים של הספרייה המרכזית של ציריך (Graphische Sammlung). יתרת המסמכים, הכוללים את כל האוסף של ויק, מאוחסנים במחלקת כתבי היד של הספרייה המרכזית של ציריך.

## גלריה

קובץ:Wickiana_Heuschrecke.jpg|חגב
קובץ:Wickiana_Treppensturz.jpg|הנזיר בסטיאן הגנר, החבר האחרון ששרד במנזרמנזר רוטי, נופל ומת ברפרסוויל
קובץ:Wickiana_Kind_Maschwanden.jpg|ילד במשוונדן מותקף על ידי חזיר ומת.
קובץ:Wickiana_Mönche.jpg|הלקאת שני נזירים בגין רמאות בז'נבה.
קובץ:Zentralbibliothek_Zürich_-_Von_einem_schrecklichen_und_wunderbarlichen_Cometen_so_sich_den_Dienstag_nach_Martini_dieses_lauffenden_M_D_LXXViJ_Jahrs_am_Himmel_erzeiget_hat_-_000003593.jpg|השביט הגדול של 1577, פראג, נובמבר 1577


## לקריאה נוספת
* M. Senn, *Die Wickiana. Johann Jakob Wicks Nachrichtensammlung aus dem 16. Jahrhundert*, Zürich 1975.
* Franz Matthias Mauelshagen, *Wunderkammer auf Papier. Die Wickiana zwischen Reformation und Volksglaube*, Diss. Univ. Zürich, Zürich 2008.
* Wolfgang Harms, Michael Schilling (eds.), *Die Wickiana. Die Sammlung der Zentralbibliothek Zürich*, Tübingen 1997–2005.

## קישורים חיצוניים

קטגוריה:שווייץ: היסטוריה
קטגוריה:ארכיוני עיתונות
עונת 2024/2025 בליגת העל בכדוריד נשים

**עונת 2024/2025 ב[[ליגת אתנה (כדוריד נשים)|ליגת העל בכדוריד]] נשים**, הידועה גם כ**ליגת אתנה בכדוריד** תכלול 9 קבוצות. העונה תתחיל רשמית ב-26 בספטמבר 2024, אך משחק הפתיחה יתקיים ב-23 בספטמבר.

טורניר פתיחת העונה, גביע הליגה ע"ש רונית שטייגר ז"ל, יתחיל ב-11 בספטמבר 2024 משלב רבע הגמר, בהשתתפות 8 מקבוצות הליגה (מלבד א.כ. נס ציונה).

## גביע הליגה ע"ש רונית שטייגר

## טבלת הליגה

## קישורים חיצוניים
* מידע מאתר מנהלת הליגה

## הערות שוליים

קטגוריה:2025 בישראל: ספורט
קטגוריה:עונות בליגה העליונה בכדוריד בישראל
קטגוריה:2024 בישראל: ספורט
והיב סייף

**והיב מחמוד סייף** (בערבית: **وهيب محمود سيف**; נולד ב-28 בדצמבר 1966) הוא ראש המועצה המקומית יאנוח-ג'ת.

## ביוגרפיה
נולד למחמוד וזכייה וגדל בכפר יאנוח-ג'ת. למד בבית ספר יסודי יאנוח-ג'ת ובתיכון במעלות-תרשיחא.

בשנת 1984 התגייס לצה"ל ושירת בחיל התותחנים עד לשנת 1987.

בשנים 1987–2000 עבד כקבלן לעבודות בנייה ופיתוח. בשנים 2000–2001 שימש כעוזר של ראש המועצה, שייח' אבו ראיד יוסף קארוט.

בשנים 2005–2008 שימש כחבר מועצה מקומית יאנוח-ג'ת. בתקופת כהונתו של ראש המועצה השייח' אבו מאהר ג'דאללה סעד.

בשנת 2008 התמודד לראשות המועצה מול מעד'א חסבאני וניצח עם 50.63 לעומת 49.37 לחסאבני. בפברואר 2010 הודח מתפקידו על ידי שר הפנים אלי ישי לאחר שלא הצליח להעביר את תקציב המועצה בהיעדר רוב מבין חברי המועצה.

בשנת 2011 נסע לעבוד כמנהל פרויקטים בחברת קבלנית לבנייה באנגולה עד לשנת 2015.

בשנת 2015 שב לישראל ועבד כקבלן עצמאי.

בשנים 2018–2024 שימש בשנית חבר מועצה מקומית יאנוח-ג'ת.

בבחירות שנערכו בפברואר 2024 התמודד לראשות המועצה ונבחר עם 81.94% מהקולות לאחר שהיה מועמד יחיד. באפריל 2024 נבחר למזכיר פורום הדרוזים והצ'רקסים.

הוא נשוי לזליחה ואב לארבעה. מתגורר ביאנוח-ג'ת.

## קישורים חיצוניים
* 

## הערות שוליים

קטגוריה:חיילי חיל התותחנים
קטגוריה:ראשי מועצות מקומיות בישראל
קטגוריה:ראשי מועצת יאנוח-ג'ת
קטגוריה:פוליטיקאים דרוזים ישראלים
קטגוריה:ישראלים שנולדו ב-1966
ממוצע גאומטרי

**ממוצע גאומטרי** (ממוצע הנדסי) הוא סוג של ממוצע המהווה מדד מרכז לקבוצה סופית של מספרים ממשיים חיוביים. בהינתן סדרת מספרים x_1, x_2, \ldots x_n \, הממוצע הגאומטרי מוגדר כשורש ה-n של מכפלת איברי הסדרה,

\bar{x} = \sqrt[n]{\prod_{i=1}^n{x_i}} = \sqrt[n]{x_1 \cdot x_2 \dotsb x_n}לחלופין ניתן להציג את הממוצע הגאומטרי באמצעות הממוצע החשבוני של הלוגריתם של הסדרה\bar{x} = \exp({1\over n} \sum_{i=1}^n\ln{x_i})

## תכונות
פרט לתכונות הכלליות שיש לו מעצם היותו סוג של ממוצע, לממוצע גאומטרי מספר תכונות ייחודיות:
* מכפלתה של סדרת מספרים אינה משתנה אם מחליפים כל אחד מהמספרים בסדרה בממוצע הגאומטרי של הסדרה.
* לכל סדרת מספרים, הממוצע הגאומטרי קטן מהממוצע החשבוני שלה, אלא אם כן כל המספרים בסדרה שווים, ובמקרה זה הממוצע החשבוני והממוצע הגאומטרי שווים.
* המנה של הממוצעים הגאומטריים של שתי סדרות באותו אורך, שווה לממוצע הגאומטרי של סדרת המנות של איברי שתי הסדרות.
* המכפלה של הממוצעים הגאומטריים של שתי סדרות באותו אורך, שווה לממוצע הגאומטרי של סדרת המכפלות של אברי שתי הסדרות.
* הממוצע הגאומטרי הוא מקרה פרטי של ממוצע מוכלל. הממוצע הגאומטרי מתקבל כאשר הפרמטר p בהגדרת הממוצע המשוכלל שואף לאפס. לחישוב הגבול ניתן להשתמש בכלל לופיטל\begin{align}
\lim_{p\to 0}\left(\frac{\sum_{i=1}^n{x_i^p}}{n}\right)^{\frac{1}{p}} = &
 \exp \left( \lim_{p\to 0} \frac{1}{p} \ln \biggl( \frac{\sum_{i=1}^n{x_i^p}}{n} \biggr) \right) \\
 = &\exp\left( \biggl(\frac{\sum_{i=1}^n \ln(x_i)}{n} \biggr) \right) = \bar{x}
\end{align}

## שימוש
ממוצע גאומטרי שימושי עבור סדרות של ערכים שבהם יש משמעות למכפלת הערכים ולא לחיבור ביניהם. לדוגמה:
* חישוב תשואה ממוצעת רב שנתית על השקעות: הממוצע הגאומטרי מספק תמונה מדויקת של התשואה הממוצעת, כיוון שהוא לוקח בחשבון את ההיבט הכפלי של התשואות השנתיות. כדוגמה, נניח שלאורך 4 שנים התשואות היו 10%, 150%, 30%- ו 10%. ההחזר על השקעה של 100 ש"ח הוא 100\times 1.10 \times 2.5 \times0.7 \times 1.1 = 211.75 . התוצאה הזו שקולה לתשואה שנתית ממוצעת של 20.6%, שמתקבלת באמצעות ממוצע גאומטרי. ממוצע זה נמוך בהרבה מהממוצע החשבוני של סדרה זו – 35%.
* קצב גידול אוכלוסייה: לחישוב של קצב הגידול הממוצע באוכלוסייה בתקופה מסוימת משתמשים בממוצע גאומטרי ולא בממוצע חשבוני.

## ממוצע גאומטרי של פונקציה רציפה
אם f:[a,b]\to(0, \infty) היא פונקציה ממשית רציפה, הממוצע הגאומטרי שלה בתחום הוא
:\overline{f} = \exp\left(\frac{1}{b-a}\int_a^b\ln f(x)dx\right)
כדוגמה, הממוצע הגאומטרי של הפונקציית הזהות f(x) = x בקטע [0:1]הוא e^{-1}.

## ראו גם
* אי שוויון הממוצעים
* מדד מיקום מרכזי
* ממוצע הרמוני
* ממוצע חשבוני
* ממוצע מוכלל

## קישורים חיצוניים
* 

## הערות שוליים

קטגוריה:ממוצעים
Nazi Punks Fuck Off

"**Nazi Punks Fuck Off**" הוא שיר של להקת הפאנק רוק (Punk rock) האמריקאית דד קנדיז. הוא יצא לאור בנובמבר 1981 דרך אלטרנטיב טנטקלס כסינגל בגודל 7 אינץ' עם "Moral Majority" כבי-סייד. שניהם מהמיני-אלבום , למרות שגרסת המיני-אלבום היא הקלטה שונה מגרסת הסינגל. הסינגל כלל סרט זרוע חופשי עם צלב קרס "מחוק". העיצוב אומץ מאוחר יותר כסמל לתנועת הפאנק האנטי-גזענית Anti-Racist Action.

## הרכב
השיר הוא כתב אישום בוטה נגד עלייתן של תת-תרבויות פאנק ימניות קיצוניות כמו הפאנק הנאצי או תנועת גלוחי הראש הלבנים, שהחלו להתפרע במופעי פאנק בסוף שנות השבעים. ניכוס האיקונוגרפיה הפשיסטית היה נפוץ בפאנק במשך זמן מה, לעיתים קרובות באופן אירוני, אך האירוניה לא תמיד הייתה ברורה עד כדי כך שהיא החלה למשוך את הימין הקיצוני המאורגן להופעות פאנק. מילותיו של ג'לו ביאפרה מגנות את המריבות הפנימיות בין הפאנקיסטים על החלשת הסיכוי למרד ואחיזתם של תועמלני הימין הקיצוני כי "ברייך רביעי אמיתי, [הם] יהיו הראשונים ללכת".

בפתיחה של גרסת  של "Nazi Punks Fuck Off", הסולן ג'לו ביאפרה מזכיר את המפיק האנגלי מרטין הנט, שעבד עם ג'וי דיוויז'ן ובאזקוקס, ומאשים אותו, לשון בלחי, ב"הפקת יתר" של ההקלטה. הנט, למעשה, לא עבד עם הדד קנדיז.

## קישורים חיצוניים

## הערות שוליים

קטגוריה:שירי דד קנדיז
קטגוריה:שירים באנגלית
קטגוריה:מוזיקה אנטי-פשיסטית
קטגוריה:שירים נגד שנאת זרים וגזענות
בוגה (משקה)

**בוגה** (באנגלית: **Boga**; בערבית: **بوڨا**) הוא מותג משקאות תוניסאי הנמכר ברחבי העולם הערבי וכולל משקאות מוגזים בטעמים שונים.

מוצרי החברה מיוצרים משנת 1947 במפעל הראשי בתוניס וניתן למצוא אותם במדינות המגרב, צרפת, פולין, צ'כיה ואיטליה.

שם המותג נגזר מהמילה בויסון (Boisson) שפירושה בצרפתית משקה ומהמילה גזוז (Gazeuze).

## טעמים
למשקה הבוגה מספר טעמים שונים:
* **Boga Cidre** – משקה בטעם חרוב הנמכר בפחית בצבע חום.
* **Boga Lim** – משקה בטעם לימון הנמכר בפחית בצבע צהוב.
* **Boga Menthe** – משקה בטעם מנטה הנמכר בפחית בצבע ירוק.
* **Boga Light** – גרסה דלת קלוריות של המשקה הנמכרת בפחית בצבע כחול.

## קישורים חיצוניים

## הערות שוליים

קטגוריה:מותגי משקאות
קטגוריה:משקאות מוגזים
קטגוריה:המטבח התוניסאי
Where Is My Mind?

"****" הוא שיר מפורסם של להקת הפיקסיז, שנכלל באלבומם הראשון Surfer Rosa שיצא בשנת 1988. השיר נכתב על ידי סולן הלהקה, בלאק פרנסיס, והוא ידוע במילים הפשוטות אך המסתוריות שלו ובתחושת הניתוק שהוא מעביר למאזינים. זהו אחד משירי החותם של הלהקה והיווה השראה למספר רב של קאברים. השיר הופיע בגרסת 2021 של 500 השירים הגדולים בכל הזמנים של מגזין רולינג סטון, מדורג במקום 493.

## רקע וכתיבה
בלאק פרנסיס כתב את השיר בהשראת חוויותיו האישיות במהלך צלילה בקריביים, שם חש בחוסר התמצאות וניתוק מהמציאות, תחושות שהפכו למוטיבים המרכזיים בשיר. המילים "With your feet on the air and your head on the ground" מדגישות את התחושה של חוסר יציבות וניסיון לברוח מהמציאות או לשנות את נקודת המבט.  מאוחר יותר הוא אמר שהיה לו "דג קטן מאוד שניסה לרדוף אחרי. אני לא יודע למה - אני לא יודע יותר מדי על התנהגות דגים". 

## פופולריות והשפעה
השיר זכה לפופולריות רבה במהלך השנים, בעיקר בזכות הכללתו בצנת הסיום של הסרט "מועדון קרב" משנת 1999. מאז, הוא הופיע ברשימה ארוכה של סרטים, סדרות טלוויזיה, פרסומות ומשחקי וידאו, והפך לאחת הקלאסיקות המוכרות ביותר של הפיקסיז.

## גרסאות כיסוי
* קלי קלרקסון כיסתה את השיר ב-2021 בקטע "Kellioke" שלה.
* ג'יימס בלאנט כיסה את השיר בהופעות חיות וכלל אותו בתקליטור/DVD חי שלו משנת 2006 *Chasing Time: The Bedlam Sessions*.
* פלסיבו כיסה את השיר באלבום האוסף שלהם מ-2003 *Covers*.

## קישורים חיצוניים

## הערות שוליים

קטגוריה:שירים באנגלית
אסף גלאי

**אסף גלאי** (נולד ב-9 באפריל 1978) הוא במאי ומפיק תיעודי ישראלי-אמריקאי.

## ביוגרפיה
גלאי, יליד שיקגו, גדל בתל אביב-יפו. מתגורר ופועל בתל אביב ובמסצ'וסטס. עוסק ביצירה קולנועית וטלוויזיונית ואוצר.

### סרטים
ב-2014 הפיק וביים את "המוזות של בשביס זינגר" (Yes דוקו, יחד עם שאול בצר) על הסופר זוכה הנובל יצחק בשביס-זינגר וצבא המתרגמות שלו מיידיש.

ב-2015 הפיק וביים את "גיבור העל העברי" (ערוץ 8, יחד עם שאול בצר) שחקר את עולם הקומיקס הישראלי.

ב-2018, ביים את "ארמי אוף לאברז בארץ הקודש" (2018, ערוץ 8, בתמיכת קרן מקור לסרטי קולנוע וטלוויזיה) שעקב אחר עלייתו לישראל של ז'אן פייר ברדה, כוכב להקת הפופ השוודית ארמי אוף לאברס. הסרט זכה בפרס הראשון בפסטיבל הסרטים הבינלאומי חיפה בקטגוריית הסרט התיעודי 2018. על הופעת הסרט בפסטיבל כתבה נירית אנדרמן בהארץ: "תחום התעודה נכבש על ידי הסרט הקליל, המקפיץ והשמח של אסף גלאי, על הלהקה השוודית ארמי אוף לאברז שהייתה להיט בינלאומי בשנות ה-90".

באותה שנה, ביים גלאי שניים מתוך שישה פרקים בסדרה חסידיסטוק (כאן 11) על גיבורי המוזיקה החסידיים.

ב-2022 ביים את "הרפתקאותיו של סול בלו" (PBS, American Masters) על הסופר האמריקאי סול בלו, שבמהלך הפקתו ערך גלאי את אחד הראיונות האחרונים עם הסופר פיליפ רות. הסרט זכה בארבעה פסטיבלים במקום הראשון, ובהם גם פסטיבל צ'לסי והגיע לגמר בפרס קן ברנס / ספריית הקונגרס.

### אוצרות
אסף גלאי הוא אוצר בכיר ב"אנו – מוזיאון העם היהודי". הוא אצר בין השאר את התערוכה "ויהי צחוק" שעסקה בהומור יהודי וכן אצר תערוכות על איימי ויינהאוס, בוב דילן, הצלם דוד סימור וכן על מעצבי אופנה יהודים. גלאי, האוצר במוזיאון החל מ־2010, נטל חלק באוצרות של תערוכת הקבע ובכתיבת חומרים למוזיאון.

## קישורים חיצוניים

* אסף גלאי באיגוד הבמאים והבמאיות
* 
* ראיון עם אסף גלאי בפודקאסט שמוז בעקבות "הרפתקאות סול בלו"
* איתמר בן כנען, "החיים על פי גלאי", ראיון במגזין עלונדון בעקבות זכיית "ארמי אוף לאברס בארץ הקודש"
* "הספרנים, מגזין הספרייה הלאומית", "פיליפ רות' – הריאיון האחרון", תמליל שיחה של אסף גלאי עם פיליפ רות מ־2017 מתוך "הרפתקאות סול בלו"
* ג'וליה מ. קליין, פורוורד, שיחה עם אסף גלאי לרגל הסרט על סול בלו, 3 בינואר 2022 (אנגלית)
* 

## הערות שוליים

קטגוריה:אמריקאים ילידי אילינוי
קטגוריה:ישראלים ילידי ארצות הברית
קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:שיקגו: אישים
קטגוריה:ישראלים שנולדו ב-1978
כנפי היונה (סרט)

**כנפי היונה** (באנגלית: **The Wings of the Dove**) הוא סרט דרמה רומנטי בריטי-אמריקאי משנת 1997 בבימויו של איאן סופלי, בכיכובם של הלנה בונהם קרטר, לינוס רואץ', ואליסון אליוט. התסריט מאת חוסיין אמיני מבוסס על הרומן "כנפי היונה" מאת הנרי ג'יימס משנת 1902. הסרט היה מועמד לארבעה פרסי אוסקר ולחמישה פרסי באפט"א לקולנוע.

## עלילה
הסרט מתרחש בלונדון בשנת 1910, ועוקב אחר חייה של קייט קרוי (הלנה בונהם קרטר), אשר חיה תחת השגחתה הקפדנית של דודתה הרודנית, מועד (שארלוט רמפלינג). מועד, אישה עשירה, לקחה את קייט תחת חסותה מתוך מטרה לחתן אותה עם גבר עשיר ולמנוע ממנה לסבול מגורלה של אמה המנוחה, שנישאה לאביה הפוחז של קייט, ליאונל (מייקל גמבון). הלורד מארק (אלכס ג'נינגס), אריסטוקרט מתוחכם בעל אחוזה גדולה, מתחיל לחזר אחרי קייט, זאת באישור מועד. אולם, קייט מאוהבת בסתר בעיתונאי צעיר בשם מרטון דנשר (לינוס רואץ'), שאהבתה אליו נאסרה על ידי דודתה בשל מצבו הכלכלי הנמוך. על אף האיסור, קייט ממשיכה להיפגש עמו בסתר, אך הוא הולך ומתייאש מכך שקייט לא עוזבת את דודתה ונישאת לו.

## שחקנים
* הלנה בונהם קרטר בתור קייט קרוי גיבורת הסיפור, צעירה יפהפייה וחדת-תפיסה אשר חיה תחת השגחתה של דודתה העשירה. קייט חיה במאבק בין רצונה האישי להיות עם אהוב ליבה, מרטון, לבין הלחץ המשפחתי לבחור בחיים נוחים כלכלית.
* אליסון אליוט בתפקיד מילי תייל יורשת עשירה מארצות הברית, יפהפייה ונעימה, אשר מתחברת לקייט בלונדון. היא מודעת לכך שהיא חולה במחלה סופנית, ומפתחת רגשות כלפי מרטון.
* לינוס רואש בתפקיד מרטון דנשר עיתונאי צעיר ומוכשר, בעל דעות חברתיות נחרצות, מאוהב בקייט ומוכן להקריב רבות למען אהבתם. יחסיו עם קייט סבוכים בשל הפערים החברתיים ביניהם.
* אליזבת מקגוברן בתור סוזן סטרינגהם מלוות מסורה של מילי במסעותיה ברחבי אירופה, ומשמשת לה כתומכת וכחברה קרובה.
* שרלוט רמפלינג בתור דודה מוד דודתה העשירה והשתלטנית של קייט, אשר מקדישה את חייה כדי לדאוג לקייט ולנסות להבטיח לה עתיד כלכלי יציב.
* מייקל גמבון בתור ליונל קרוי אביה של קייט, אדם עם עבר בעייתי ואחראי על חלק מהקשיים הכלכליים במשפחתו.
* אלכס ג'נינגס בתור לורד מארק אריסטוקרט עם עניין כלכלי חזק במילי, אם כי הוא מעוניין בקייט. הוא מודע למצב הבריאותי של מילי ומחפש להפיק מכך תועלת.
## קישורים חיצוניים
* 

קטגוריה:זוכי פרס באפט"א: סרטים
קטגוריה:לונדון בקולנוע
קטגוריה:ונציה בקולנוע
קטגוריה:סרטי 1997
קטגוריה:סרטים המבוססים על רומנים אמריקאים
קטגוריה:סרטים לפי ספרי הנרי ג'יימס
קטגוריה:סרטי איאן סופטלי
100 Gigs

****** הוא המיני-אלבום החמישי של הראפר האמריקאי דרייק. הוא יצא לאור ב-10 באוגוסט 2024, על ידי חברות התקליטים OVO סאונד וריפבליק רקורדס. הוא מכיל הופעות אורח של יאנג ת'אג, 21 סבאג' ולאטו.

## רקע
ב-6 באוגוסט, דרך עמוד אינסטגרם פרטי, דרייק פרסם 100 גיגה-בייט של נתונים, המורכבים מקטעים מאחורי הקלעים, חזרות לסיבובי הופעות וצילומי אולפן, כולל שלוש הרצועות במיני-אלבום בעמוד האינסטגרם, לצד אתר למטרה שלו. עם יציאת השירים, הבית של 21 סבאג' ב-"It's Up" נתפס כמכיל דיסים כלפי קנדריק לאמאר, על רקע הסכסוך בין לאמאר לדרייק, אולם השמועות הוקעו מאוחר יותר על ידי המנהל של סבאג'.

## רשימת רצועות

## קישורים חיצוניים

## הערות שוליים

קטגוריה:אלבומי דרייק
קטגוריה:מיני-אלבומים באנגלית
קטגוריה:מיני-אלבומי חברת ריפבליק רקורדס
קטגוריה:מיני-אלבומי חברת OVO סאונד
מר בטיניול

**מר בטיניול** (בצרפתית: **Monsieur Batignole**) הוא סרט דרמה צרפתי שיצא לאקרנים בשנת 2002. הסרט בוים על ידי ז'ראר ז'וניו שגם משחק בתפקיד הראשי. לצד ז'וניו מופיעים בסרט ז'ול סיטרוק, ז'אן-פול רוב, גץ בורגר, מישל גרסיה ואלקסיה פורטל. הסרט מתאר את סיפורו של בעל מכולת רגיל, אדמונד בטינול, שעוזר לבנו הצעיר של שכנו היהודי, ולשני בני דודיו של הילד, להגיע בשלום לשווייץ.

## עלילה
העלילה מתרחשת בפריז בשנת 1942, בזמן הכיבוש הגרמני במלחמת העולם השנייה. אדמון בטיניול (ז'ראר ז'וניו), הוא חנווני פשוט החי עם משפחתו בקומת הקרקע של בניין דירות. בתו עומדת להתחתן עם פייר-ז'אן (ז'אן-פול רוב), סופר שאפתן המעוניין בדירת הפנטהאוז שתפסה משפחת ברנשטיין היהודית. פייר-ז'אן מלשין לגסטפו על משפחת ברנשטיין, ואלו עוצרים את המשפחה בשעות הבוקר המוקדמות. רכוש המשפחה מוחרם, והדירה ניתנת למשפחת בטיניול. במהלך מסיבה שמארחת משפחת בטיניול לאנשי האס אס, סימון ברנשטיין הצעיר (ז'ול סיטרוק) חוזר לביתו ומוצא מקלט בדירת המשרתים שבעליית הגג, אך בהמשך מועבר למרתף כדי להימנע מחשיפתו. סימון מצטרף לשני בני דודיו שנמלטו גם הם, ואדמון מחליט לקחת אותם במסע מסוכן לגבול שווייץ. בעזרת אישה נדיבה וכומר, הם מצליחים לעבור את הגבול ולהגיע למקלט בשווייץ.

## שחקנים ודמויות
* **ז'ראר ז'וניו** בתפקיד אדמון בטיניול: החנווני הפשוט שמוצא עצמו מגן על הילדים היהודים בניגוד לציפיותיו הראשוניות.
* **ז'ול סיטרוק** בתפקיד סימון ברנשטיין: הילד היהודי ששרד את מעצר משפחתו ומצא מקלט אצל בטיניול.
* **ז'אן-פול רוב** בתפקיד פייר-ז'אן לאמור: הארוס של בתו של בטיניול, שבאופן ציני מלשין לגסטפו על משפחת ברנשטיין כדי להשיג את דירתם.
* **מישל גרסיה** בתפקיד מרגריט בטיניול: אשתו של אדמון.
* **אלקסיה פורטל** בתפקיד מישלין בטיניול: בתו של אדמון, המיועדת להינשא לפייר-ז'אן.
* **גץ בורגר** בתפקיד קולונל ספרייך: קצין אס אס שמופיע בסרט ומוביל את מעצר משפחת ברנשטיין.

## ביקורות
הסרט התקבל בחום על ידי המבקרים והיה להצלחה קופתית בצרפת. הבמאי ז'ראר ז'וניו זכה לשבחים על עבודתו, וז'אן-פול רוב זכה בפרס השחקן הצעיר הטוב ביותר של האקדמיה הצרפתית לקולנוע לשנת 2002 על תפקידו בסרט.

## קישורים חיצוניים

## הערות שוליים

קטגוריה:סרטי דרמה צרפתיים
קטגוריה:סרטים על השואה
קטגוריה:הנצחת ההצלה בשואה
קטגוריה:סרטי יהדות
קטגוריה:סרטי 2002
מצר בלוק איילנד

**מצר בלוק איילנד** (באנגלית: **Block Island Sound**) הוא מצר ימי באוקיינוס האטלנטי הפתוח, ברוחב של כ-16 ק"מ, המפריד בין האי "בלוק איילנד" לחוף היבשת של מדינת רוד איילנד. הוא משתרע מזרחה למצר לונג איילנד עד למערבו של מצר רוד איילנד. במערב המצר מגיע עד מונטוק פוינט בקצה המזרחי של לונג איילנד, כמו גם עד פלום איילנד, גרדינרס איילנד ויותר צפונה גם עד לפישר איילנד , כולם במדינת ניו יורק.

### היווצרות המצר והאיים
היווצרות המצר והאיים שמסביבו קשורים באותו תהליך. מדובר בשכבת הקרח של לורנטייד שלפני כ-25,000 שנה התפשטה ל"שמיכה" של אלפי קילומטרים רבועים של קנדה וארצות הברית. הקצה הדרומי שלה הגיע בערך למקום בו שוכנים כיום מרתה'ס ויניארד, ננטקט, בלוק איילנד ולונג איילנד. עובי של קילומטר עד שני קילומטרים של שכבת הקרח נעה דרומה על פני הנוף הקדום, והביאה עימה סלעים גדולים, אבנים וחול שגרף. כשהקצה הדרומי שלו נמס, שוחררו כמויות אדירות של מי נמס ופסולת סלעית, ויצרו את מרתה'ס ויניארד, ננטקט והאיים האחרים. פני הים שהיו נמוכים בכ-122 מ' ממה שהוא היום, עלו שוב, והתפתחו סביבות שפכים של נהרות שערוציהם נחרצו על ידי זיזים של הקרחון וכן וחופים וביצות מלח.

## תנועה ימית במצר
עיקר התנועה הימית במצר היא של מעבורות המשרתות את האי בלוק איילנד. מעבורת קבועה לפוינט ג'ודית, ובקיץ: לניו לונדון, קונטיקט; אוריינט ומונטוק, ניו יורק; וניופורט, רוד איילנד.
## ראו גם
* גאוגרפיה של מצרים ומפרצים באזור לונג איילנד רבתי

## ביאורים

## הערות שוליים

קטגוריה:לונג איילנד
קטגוריה:רוד איילנד: גאוגרפיה
קטגוריה:מצרי ים באוקיינוס האטלנטי
קורדו ג'יני

**קורדו ג'יני** (; 23 במאי 1884 – 13 במרץ 1965) היה סטטיסטיקאי, דמוגרף וסוציולוג איטלקי שפיתח את מדד ג'יני, אמצעי למדידת אי השוויון בהכנסה בחברה.

ג'יני היה גם תומך של תורת הגזע, ובמהלך מלחמת העולם השנייה היה תומך של הפשיזם האיטלקי. לאחר המלחמה, ייסד את התנועה האיחודיסטית האיטלקית, שתמכה בהפיכת איטליה לחלק מארצות הברית.

## קריירה
קורדו ג'יני נולד ב-23 במאי 1884 במוטה די ליבנצה, ליד טרוויזו, למשפחה ותיקה של בעלי קרקעות. הוא למד משפטים באוניברסיטת בולוניה, שם בנוסף למד גם מתמטיקה, כלכלה וביולוגיה.

העבודה המדעית של ג'יני נעה בשני כיוונים: מדעי החברה וסטטיסטיקה. תחומי העניין שלו חרגו מעבר להיבטים הפורמליים של סטטיסטיקה וכללו גם את החוקים המושלים בתופעות ביולוגיות וחברתיות.

### פיתוח מדד ג'יני
ג'יני פרסם את מדד ג'יני במאמרו מ-1912 "Variabilità e mutabilità" (בעברית: "שונות ויכולת שינוי"). מדד ג'יני, המכונה גם מקדם ג'יני, הוא מדד לפיזור סטטיסטי שנועד לייצג את אי השוויון בהכנסה בתוך אומה או קבוצה אחרת.

### תפקידים אקדמיים
בשנת 1910, מונה ג'יני לפרופסור לסטטיסטיקה באוניברסיטת קליארי ולאחר מכן באוניברסיטת פדובה בשנת 1913. הוא ייסד את כתב העת הסטטיסטי "Metron" בשנת 1920 וניהל אותו עד מותו. הוא גם היה פרופסור באוניברסיטת רומא ב-1925, שם ייסד את בית הספר לסטטיסטיקה בשנת 1928 ואת הפקולטה למדעים סטטיסטיים, דמוגרפיים ואקטואריים בשנת 1936.

### תחת הפשיזם האיטלקי
בשנת 1926, מונה ג'יני לנשיא המכון המרכזי לסטטיסטיקה ברומא. הוא היה מקורב לבניטו מוסוליני בשנות ה-20, אך התפטר מהתפקיד ב-1932. בשנת 1927, פרסם את ספרו "The Scientific Basis of Fascism" (בעברית: "הבסיס המדעי של הפשיזם"). ג'יני היה תומך בתורת הגזע ואף הוביל משלחות לחקר אוכלוסיות שונות.

### לאחר מלחמת העולם השנייה
ב-12 באוקטובר 1944, ייסד ג'יני יחד עם אוגו דמיאני ותומך נוסף את התנועה האיחודיסטית האיטלקית, שקראה לאיחוד איטליה עם ארצות הברית מתוך אמונה שזה יביא לשלום עולמי. עם זאת, המפלגה לא זכתה להצלחה רבה והתפרקה ב-1948.

### אורגניזם ואומות
ג'יני היה תומך של אורגניזם וטען כי אומות פועלות כישויות אורגניות. הוא טען כי לאומות יש מחזור חיים הכולל לידה, גדילה והתנוונות, וכי אומה שהולכת ומתנוונת יכולה להיכבש על ידי אומה צעירה וחזקה יותר. תיאוריות אלו השפיעו על מדיניות הפשיזם האיטלקי.

## פרסים והוקרה
במהלך הקריירה שלו, ג'יני שימש בתפקידים מרכזיים, כולל נשיא החברה האיטלקית לסטטיסטיקה ונשיא הפדרציה הבינלאומית לחקר אוכלוסיות בשפות הלטיניות. בשנת 1962, הוכר ג'יני כחבר באקדמיה הלאומית של לינצ'י באיטליה.

## קישורים חיצוניים

## הערות שוליים

קטגוריה:סגל אוניברסיטת פדובה
קטגוריה:דמוגרפים
קטגוריה:סגל ספיינצה – אוניברסיטת רומא
קטגוריה:אישים באיטליה בתקופת הפשיזם
קטגוריה:סוציולוגים איטלקים
קטגוריה:סטטיסטיקאים
קטגוריה:איטלקים שנולדו ב-1884
קטגוריה:איטלקים שנפטרו ב-1965
שיר המסכות

"**שיר המסכות**" או "**זקן ארוך / יורד לי עד ברכיים**" הוא שיר ילדים נפוץ אותו כתב בשנת 1932 המשורר לוין קיפניס והלחין נחום נרדי. השיר בדרך כלל נלמד בגני הילדים.

## רקע
השיר פורסם במוסף לילדים של "דבר" בתאריך 18.3.1932 (עמ' 12), יחד עם שירי פורים נוספים של קיפניס ונרדי תחת הכותרת "הגיבור בפה-מהתלה לפורים", מעין מחזמר לחג פורים שגיבוריו הם: פורים עצמו, הרעשן, אוזן ההמן, המסכה והילדים. השירים הנוספים במחזמר הם: אני פורים, שיר המסכות, שיר הרעשן, אני אוזן-המן.

## לקריאה נוספת
* לוין קיפניס/אליהו הכהן, **מחרוזת שירי הזמר**, פרחי דקל בע"מ-לוין קיפניס, 2023

## קישורים חיצוניים
* שיר המסכות, באתר הספרייה הלאומית
* שיר המסכות, באתר שירונט
* שיר המסכות, באתר זמרשת
* אקורדים לשיר המסכות, באתר נגינה
* שיר המסכות בתרגום לאנגלית, באתר HebrewSongs
* 

## הערות שוליים

קטגוריה:שירי לוין קיפניס
קטגוריה:שירים בעברית
קטגוריה:שירים שהולחנו על ידי נחום נרדי
קטגוריה:שירי פורים
מוטה די ליבנצה

**מוטה די ליבנצה** (באיטלקית: **Motta di Livenza**) היא עיר וקומונה בנפת טרוויזו, במחוז ונטו שבצפון איטליה. העיר ממוקמת כ-55 קילומטרים מוונציה וקרוב לגבול עם מחוז פריולי-ונציה ג'וליה. היא נמצאת בגובה של כ-10 מטר מעל פני הים ומתפרשת על שטח של 37.78 קמ"ר.

## כלכלה
העיר ידועה בפעילותה החקלאית והמסחרית, כאשר רבים מהתושבים עוסקים בחקלאות ובתעשיות נלוות. נוסף על כך, תעשיית התיירות מתפתחת בעיר בזכות אתרי ההיסטוריה, התרבות והגסטרונומיה המקומית.

## קישורים חיצוניים

* 
 

קטגוריה:ונטו: ערים
לורנס קורב

**לורנס קורב** (באנגלית: **Lawrence J. Korb**; נולד ב-9 ביולי 1939 בניו יורק) הוא עמית במרכז לקידום אמריקאי (Center for American Progress) ויועץ בכיר במרכז למידע על הגנה (Center for Defense Information). בעבר היה מנהל לימודי ביטחון לאומי במועצה ליחסי חוץ בניו יורק.

## השכלה ושירות בחיל הים
קורב למד במוסד אקדמי Athenaeum of Ohio, שם קיבל תואר ראשון ב-1961. לאחר מכן המשיך ללימודי תואר שני באוניברסיטת סנט ג'ון (St. John's University) ב-1962, לפני שהצטרף לצי האמריקאי. הוא שירת כחייל פעיל במשך ארבע שנים כקצין טיסה ימי והיה חבר צוות במטוס לוקהיד P-3 אוריון במלחמת וייטנאם. לאחר סיום השירות הפעיל, עבר למילואים ופרש בדרגת קפטן. קורב השלים את לימודיו האקדמיים וקיבל תואר דוקטור מאוניברסיטת מדינת ניו יורק באולבני ב-1969. לאחר מכן שימש כמרצה בממשל באקדמיה למשמר החופים של ארצות הברית בשנים 1971–1975 וכפרופסור לניהול במכללת המלחמה של חיל הים בשנים 1975–1980.

## קריירה בממשל
קורב שימש כיועץ לוועדת הבחירות של רייגן-בוש ב-1980, ולאחר מכן מונה לעוזר מזכיר ההגנה (משאבי אנוש, ענייני מילואים, מתקנים ולוגיסטיקה) בשנים 1981–1985. בתפקיד זה ניהל כ-70 אחוז מתקציב ההגנה. עבור שירותו קיבל את מדליית השירות הציבורי המובדל של משרד ההגנה.

## קריירה אקדמית ועבודה מייעצת
בשנת 1987 נבחר קורב כעמית באקדמיה הלאומית למינהל ציבורי (National Academy of Public Administration). קורב שימש כעמית בכיר ומנהל לימודי ביטחון לאומי במועצה ליחסי חוץ. בין השנים 1998 ל-2002 היה סגן נשיא המועצה, מנהל לימודים ובעל הקתדרה של מוריס גרינברג. לפני שהצטרף למועצה, שימש כמנהל המרכז לחינוך למדיניות ציבורית ועמית בכיר בתוכנית למדיניות חוץ במכון ברוקינגס, דיקן בית הספר ללימודי ציבור ובינלאומיים באוניברסיטת פיטסבורג, וסגן נשיא לתפעול תאגידי בחברת ריית'יאון.

בשנת 2005 פרסמו קורב, רוברט או. בורסטין וצוות הביטחון הלאומי של המרכז להתקדמות אמריקאית נייר עמדה בשם "כוח משולב: אסטרטגיית ביטחון לאומית למאה ה-21". בו הם מתחו ביקורת על הנשיא ג'ורג' וו. בוש על הפלישה לעיראק ועל כך שהקדיש משאבים לא מספקים למאבק בפונדמנטליזם האסלאמי. הם גם פירטו תוכניות להגדלת כוח האדם של צבא ארצות הברית, למנוע מטרוריסטים להשיג נשק להשמדה המונית, להפיץ ערכים דמוקרטיים ליברליים ברחבי המזרח התיכון, ולהפחית את התלות האמריקאית בנפט זר.

בנוסף היה חבר בארגון המוקדש להפסקת האפליה נגד הומוסקסואלים ולסביות המשרתים בצבא ארצות הברית, ולביטול המדיניות אל תשאל, אל תספר. קורב שימש גם בוועדת היועצים הצבאיים למנהיגים עסקיים למען סדרי עדיפויות נבונים, שמטרתה הייתה להפנות 15% מתקציב הצבא לתוכניות חברתיות כמו חינוך, בריאות, הכשרה בעבודה, סעד הומניטרי, אנרגיות מתחדשות והפחתת הגירעון. בשנת 2008 עבד קורב כיועץ לקמפיין הנשיאותי של הילרי קלינטון. 

## פרסומים ועבודות נוספות
קורב כתב כ-20 ספרים בנושאי ביטחון לאומי, ביניהם "The Joint Chiefs of Staff: The First Twenty-five Years" ו-"A New National Security Strategy in an Age of Terrorists, Tyrants, and Weapons of Mass Destruction". למעלה מ-100 ממאמריו הופיעו בכתבי עת כמו "Foreign Affairs", "Public Administration Review", ו-"International Security". כמו כן, פרסם למעלה מ-100 טורי דעה בעיתונים מרכזיים כגון "וושינגטון פוסט", "ניו יורק טיימס" ו-"וול סטריט ג'ורנל".
## הערות שוליים

קטגוריה:אמריקאים שנולדו ב-1939
משולש מישורי

ממוזער|משולש מישורי אידיאלי
בכימיה, **משולש מישורי** הוא מבנה מולקולרי עם אטום אחז במרכז ושלושה אטומים בפינות משולש שווה-צלעות, כאשר כל ארבעת האטומים במישור אחד. במולקולה משולשת מישורית אידיאלית, שלושת האטומים הפריפריאליים (בפינות המשולש) זהים זה לזה, וכל זוויות הקשרים הן 120°. דוגמה טובה למולקולה בעלת מבנה זה היא בורון טריפלואוריד (BF3), בה אטום בור מרכזי מוקף בשלושה אטומי פלואור. משולש מישורי אידיאלי שייך לחבורת סימטריות נקודתית מסוג D3h.

כאשר האטומים הפריפריאליים אינם זהים, זוויות הקשר אינן זהות, וצורת המולקולה אינה אידיאלית - האטומים עדיין במישור, אך המשולש כבר אינו שווה-צלעות. דוגמאות לסוג זה הן המולקולות פורמלין (H2CO) ופוסגן (COCl2), והיונים המולקולריים ניטראט () וקרבונט ().

## ראו גם
* מודל VSEPR

## קישורים חיצוניים
* [משולש מישורי](https://chem.libretexts.org/Bookshelves/Inorganic_Chemistry/Supplemental_Modules_and_Websites_(Inorganic_Chemistry)/Molecular_Geometry/Trigonal_Planar_______Molecular_Geometry) באתר LibreTexts Chemistry

קטגוריה:סטריאוכימיה
חיים בירדוגו

הרב **חיים בירדוגו** (ט"ו בתשרי ה'תרכ"ג, 1862 - כ"ז בשבט ה'תש"ד, 1844) היה ראש ישיבת 'בית אל ועץ חיים' במקנס בסוף המאה ה-19 ובראשית המאה העשרים.
## קורותיו
נולד במקנס לאימו מרת מזל-טוב ולאביו ר' אברהם שהיה מעשירי העיר ומלומד. בגיל 15 נכנס ללמוד בישיבתו של רבי חיים משאש. התחתן בגיל 17. בהיותו כבן 25 שימש כראש ישיבה גדולה בעיר. מתלמידיו נמנים המנהיגים הרוחניים של יהדות מרוקו, כדוגמת רבי ברוך אברהם טולידאנו, רבי רפאל ברוך טולידאנו רבי יוסף משאש, רבי אהרן בן חסין, רבי משה אזוגי, ועוד. בקיץ ה'תרע"ב (1912), יזם רבי זאב הלפרין ישיבות מסודרות במקנס, או אז התמנה רבי חיים בירדוגו לראש ישיבת 'בית אל ועץ חיים' שהייתה ישיבה לחכמי העיר. בישיבה הנהיג תוכנית לימוד מגוונת שכללה לימוד התלמוד עם הראשונים, וכן לימוד טור ובית יוסף ושולחן ערוך ונושאי כלים. וכן בערבים למדו משנה תורה לרמב"ם. בישיבה זו למדו את כל הש"ס. מבין רבני הישיבה נמנו רבי אהרן אסודרי, רבי יצחק סבאג, רבי מרדכי עמאר ועוד, שהיו בעצמם תלמידיו. במקביל כיהן כסופר בית הדין של העיר.

נפטר ונקבר במקנס בכ"ז שבט ה'תש"ד בהיותו כבן 81 שנים.

### כתביו
כתב חידושים על הש"ס והמקרא, אך רובם אבדו. נותרו מספר חידושים לחומש בראשית, שנדפסו כנספח לספר 'מקוה המים' לרבי יהודה בירדוגו.

## לקריאה נוספת
* ראו: ר' שמואל בן עמרם, ילקוט שבע, מועדים וחכמים חלק ב עמ' קכט-קלא.
## הערות שוליים

קטגוריה:מקנס: רבנים
קטגוריה:ראשי ישיבה
סודז'ה

**סודז'ה** (ברוסית: **Су́джа**) היא עיירה והמרכז האדמיניסטרטיבי של נפת סודז'נסקי שבמחוז קורסק, רוסיה, הממוקמת על הנהרות סודז'ה ואוליושניה כ-105 ק"מ דרומית מערבית לקורסק, המרכז האדמיניסטרטיבי של המחוז. יש בה 5,127 תושבים. היא יושבת על מזין הגז הטבעי שבו הצינור הטרנס-סיבירי פוגש את צינור האחים.

העיירה הייתה נתונה תחת כיבוש אוקראיני במשך כמה חודשים, לאחר שכוחות אוקראינים כבשו את העיר, במהלך הפלישה למחוז קורסק באוגוסט 2024. במרץ 2025, כוחות מיוחדים רוסיים שחררו את העיר מעול הכיבוש האוקראיני.

## היסטוריה
בימי הביניים השטח היה חלק מנסיכות רילסק, נסיכות צ'רניגוב והדוכסות הגדולה של ליטא, לפני סיפוחה על ידי נסיכות מוסקבה.

סודז'ה נוסדה בשנת 1664. בתחילה הייתה זו עיירה של גדוד סומי בתוך סלובודה אוקראינה, והייתה מבוצרת בסוללות ובחפיר.

ב-1708 הוא נכלל במחוז קייב, וב-1779 הפכה למושב הסודז'נסקי אויזד בתוך מחוז קורסק.

בשנת 1870 מנתה תושבי העיר 4,482 תושבים ובפרברים 5,624 תושבים. בשנת 1869 היו בעיירה 393 בעלי מלאכה ובשנת 1871 היו תשעה מפעלים. בסוף המאה ה-19 אירחה העיר ארבעה ירידים שנתיים ושני שווקים שבועיים. לפי מפקד האוכלוסין של האימפריה הרוסית משנת 1897, מניין תושבי העיר עמד על 7,433 מתוכם 61.2% אוקראינים, 37.2% רוסים, 1.2% יהודים ו-0.3% פולנים.

בנובמבר–דצמבר 1918, סודז'ה הייתה מקום מושבה של ממשלת הפועלים והאיכרים הזמנית של אוקראינה לפני העברתה לבלגורוד. הוא היה חלק מה-SSR האוקראיני עד 1922, אז הועבר ל-SFSR הרוסית.

במהלך מלחמת העולם השנייה, סודז'ה נכבשה על ידי חיילים גרמנים מ-18 באוקטובר 1941 עד 3 במרץ 1943.

במהלך שנות ה-20 של המאה ה-21, סודז'ה נחשבה עיירה אסטרטגית שבה שכנו תחנות גדולות להעברה ולמדידה של גז בצינור, ששימש נתיב ייצוא מרכזי של גז טבעי רוסי דרך אוקראינה.

בקיץ 2024, העיירה נכבשה על ידי כוחות אוקראינים במהלך הפלישה למחוז קורסק באוגוסט 2024, כחלק ממלחמת אוקראינה–רוסיה אשר החלה בעקבות הפלישה הרוסית לאוקראינה. ב-12 במרץ 2025 סודז'ה שוחררה במהלך מתקפת נגד של הכוחות המזוינים של הפדרציה הרוסית. ב-14 במרץ הופגז מבנה המוזיאון העירוני לתולדות העיר על ידי הכוחות המזוינים של אוקראינה, אחת מעובדות המוזיאון נהרגה במקום.

## קישורים חיצוניים
* 

## הערות שוליים

קטגוריה:רוסיה: יישובים
קטגוריה:יישובים שהוקמו ב-1664
קטגוריה:מחוז קורסק
אאורות (מיתולוגיה)

במיתולוגיה היוונית, **האאורות** (יוונית עתיקה: **Αὔραι**) היו נימפות רוח ובנותיהם של בוריאס ואוריתיה.

## אטימולוגיה
שם העצם היווני αὔρα פירושו "בריזה, אוויר צח", רוח קרירה במיוחד. זה קשור למילה ἀήρ, שפירושה אוויר או ערפל בוקר, משורש פרוטו-הודו-אירופי מוקדם יותר *h₂ewsḗr.

## במיתולוגיה
ה אובידיוס, באמנות האהבה ובמטמורפוזות, מכניס את אאורה לסיפורם הטרגי של  ו, אולי משחק על הדמיון המילולי של אאורה ואורורה, אלת השחר הרומית (אאוס היוונית), אשר הייתה לזמן קצר אהובתו של קפאלוס לפני שחזר לאשתו.

במטמורפוזות, אובידיוס מספר על קפאלוס איך ההרגל שלו היה, שאחרי סיום הציד, הוא יחפש את הרוח הצוננת:

אבל יום אחד, כפי שמספר קפאלוס:  כאשר דבריו של קפאלוס דווחו לאשתו פרוקריס, היא הייתה מוכה צער ופחד, בגלל, לדברי קפאלוס,  ו. למחרת, לאחר ציד בוקר מוצלח, קרא קפאלוס שוב:  אך כשאמר זאת חשב קפאלוס ששמע גניחה וקרא: "בואי, יקירתי". לאחר מכן, כששמע את רשרוש העלים, השליך את הכידון שלו, על מה שהוא חשב שהיא חיה כלשהי, אבל במקום זאת פרוקריס, שבאה לרגל אחרי בעלה, פחדה שהוא בוגד בה עם אורורה. בנשימתה הגוססת אומרת פרוקריס:  וקפאלוס אומר: 

## קישורים חיצוניים
* 

## הערות שוליים
### אובידיוס

### מקורות אחרים

קטגוריה:נימפות
קטגוריה:אלות השמיים ומזג האוויר
בני בוריאס

במיתולוגיה היוונית, **בני בוריאס** (ביוונית עתיקה: **Βορεάδαι**) הוא כינוי הכולל את כל בניו של בוריאס, אל רוח הצפון.

רשימת בני בוריאס:
* קלאיס וזטס, שהשתתפו במסע הארגונאוטים.
* כיאונה, אלת השלג והקרח ואמו של אומולפוס מפוסידון.
* קלאופטרה, אשתו הראשונה של פיניאוס.
* בוטס, בנו של בוריאס מהיפודמיה.
* אאורה
* האאורות, נימפות הרוח במיתולוגיה היוונית.
* לוקסו
* האמוס
* הירפסה
* הקארגה, גרה בהיפרבוראה.

## הערות שוליים

קטגוריה:דמויות מהמיתולוגיה היוונית
קולנוע אנמי

**קולנוע אנמי** (באנגלית: **Anemic Cinema**) הוא סרט אוונגרד ניסיוני שנוצר על ידי האמן הצרפתי-אמריקאי מרסל דושאן בשנת 1926. הידוע בתפקידו המשפיע בתנועות הדאדא והסוריאליסטיות, הגיחה של דושאן לעשיית סרטים משקפת את עבודתו פורצת הדרך באמנות חזותית, במיוחד ה-ready-mades שלו ניסויים אופטיים.

## הפקה
מרסל דושאן הפיק את "קולנוע אנמי" תחת השם הבדוי שלו, Rrose Sélavy, שבו הוא השתמש לכמה מיצירותיו המוכוונות לדאדא. הסרט משלב את תחומי העניין של דושאן במשחקי מילים חזותיים ואפקטים אופטיים, אלמנטים שהם מרכזיים בחלק גדול מהאמנות שלו. הוא כולל סדרה של אשליות אופטיות מסתובבות הידועות בשם Rotoreliefs, המשולבות במשחקי מילים בצרפתית.

## קבלת פנים ומורשת
הסרט לא היה ידוע ברבים במהלך חייו של דושאן, אך מאז זכה להכרה על תרומתו לתחום הקולנוע האוונגרד והשפעתו על תנועות מאוחרות יותר כמו סרט מבני. "קולנוע אנמי" ממשיך להיחקר בשל השילוב הייחודי שלו של אמנות חזותית וטכניקות קולנועיות, המציע תובנות לגבי הפילוסופיה האמנותית המורכבת של דושאן והשפעתו המתמשכת על אמנות מודרנית ועכשווית.

## קישורים חיצוניים

## הערות שוליים

קטגוריה:סרטים צרפתיים משנת 1926
קטגוריה:סרטים סוריאליסטים
הדיוויזיה ה-89 (האימפריה הגרמנית)

**הדיוויזיה ה-89** (בגרמנית: **89. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה בנובמבר 1914 כדיוויזיית וסטרנהגן הזמנית (*Division Westernhagen*), על שם מפקדה.  גרעין היחידה היה חיילים שנאספו בפוזן.

דיוויזיית וסטרנהגן שירתה בתחילה בחזית המזרחית. היא נלחמה בקרב לודז' בנובמבר/דצמבר 1914. מדצמבר 1914 עד יולי 1915, היא לחמה על נהרות ראוקה ובזורה. ביולי ובאוגוסט 1915, היא נלחמה סביב ורשה ולאחר מכן השתתפה במצור על מבצר מודלין. היא הוגדרה מחדש כדיוויזיית הרגלים ה-89 באוגוסט ולאחר מכן נלחמה בקרבות ניימן ווילנה. לאחר שהקו התייצב, לחמה הדיוויזיה בלוחמת חפירות עד ספטמבר 1916. לאחר מכן ירדה דרומה כדי להשתתף במערכה הרומנית. היא נלחמה ברומניה עד שביתת הנשק שם בדצמבר 1917, ולאחר מכן נשארה בקו שהבטיח את שביתת הנשק. בינואר 1918 ויתרה הדיוויזיה על כוחות רבים ליד פאנצ'יו לדיוויזיית המילואים ה-76 ולדיוויזיית הרגלים ה-115, שהועברו לחזית המערבית. לאחר מכן נשארה הדיוויזיה בעתודה בפוקצ'אני עד אפריל. ביוני זוהה רגימנט הרגלים ה-375 על ידי סיור מדינות ההסכמה ליד דרנוד במקדוניה, אך הוא חזר ליד פאנצ'יו מיולי. בסוף אוקטובר הייתה הדיוויזיה באזור בוקרשט כחלק מכוחות הכיבוש ברומניה. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה.

המודיעין של מדינות ההסכמה דירג את הדיוויזיה כדיוויזיה מדרג רביעי. 

## מפקדים
* גנרל-לויטננט אדוארד פון וסטרנהגן (24 באוגוסט 1915 – 4 באוקטובר 1915)
* גנרל-לויטננט גאורג פון ליטוויץ (5 באוקטובר 1915 – 17 באוקטובר 1916)
* גנרל-מיור הנס פון בלו (18 באוקטובר 1916 – 1 בינואר 1917)
* גנרל-מיור ברונו מלמס (2 בינואר 1917 – 27 ביולי 1917)
* גנרל-לויטננט ריכרד הרמן פוגל (27 ביולי 1917 – 12 בינואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.


## הערות שוליים

89
89
התעמלות באולימפיאדת פריז (2024) – טבעות

תחרות **[[טבעות (התעמלות)|טבעות]]** באולימפיאדת פריז (2024) נערכה ב-27 ביולי וב-4 באוגוסט 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. 62 מתעמלים מ-24 מדינות (מתוך 96 מתעמלים בתחרות סך הכל) התחרו בתרגיל הטבעות בשלב המוקדמות.

## רקע
תחרות הטבעות התקיימה בפעם ה-26 במשחקים האולימפיים, והיא אחת מחמש תחרויות המכשירים הבודדים שהתקיימו בכל אולימפיאדה בה היו תחרויות על מכשירים בודדים (תחרויות התעמלות ללא תחרויות על מכשירים בודדים התקיימו ב-1900, ב-1908, ב-1912 וב-1920).

## פורמט התחרות
8 המתעמלים המובילים בשלב המוקדמות (עם מגבלה של 2 מתעמלים למדינה) התקדמו לשלב הגמר.

## לוח זמנים
תחרות הקפיצות התרחשה לאורך יומיים: שלב המוקדמות (עבור כל תחרויות ההתעמלות לגברים) התרחש ב-27 ביולי, ושלב הגמר התרחש ב-4 באוגוסט.

## תוצאות
### מוקדמות

**עתודה**
העתודה לגמר תרגיל הקרקע היו:
# 
# 
# 

רק שני מתעמלים מכל מדינה יכולים להשתתף בשלב הגמר. לכן, ג'אנג בוהנג מהרפובליקה העממית של סין לא יכול לשמש כעתודה בתחרות הטבעות, אלא אם אחד המתעמלים הסינים האחרים יפרוש מהתחרות.

### גמר

## ראו גם
* התעמלות באולימפיאדת פריז (2024)
* התעמלות במשחקים האולימפיים
* התעמלות מכשירים במשחקים האולימפיים

## הערות שוליים

קטגוריה:התעמלות באולימפיאדת פריז (2024)
קטגוריה:ענפי ספורט באולימפיאדת פריז (2024)
2024 טבעות
מתוק מתוק

"**מתוק מתוק**" הוא שיר שכתב אילן גולדהירש והלחין ועיבד אילן מוכיח. להקת פיקוד הצפון ביצעה את השיר בשנת 1971 עם הסולן יגאל בשן שהפך לאחד מלהיטיה הגדולים. השיר עמד בראש מצעד הפזמונים באותה השנה במשך חמישה שבועות רצופים ונבחר כשיר השנה במצעד הפזמונים ה'תשל"א של קול ישראל, אשר שודר בתוכנית מקום בצמרת ברשת ג', וגם במצעד השנתי של גלי צה"ל.

## רקע
השיר נכתב לפי בקשתו של בשן, שפנה אל מוכיח, מנהלה המוזיקלי של התוכנית, בבקשה לכתוב שיר בסגנונה של אריתה פרנקלין.

השיר נכלל ב"חייך לעולם", תוכניתה ה-18 של להקת פיקוד הצפון שביים ג'וקי ארקין וניהל מוזיקלית אילן מוכיח. בתוכנית נכלל גם השיר סיירת אגוז, שזכה אף הוא להצלחה והגיע למקום התשיעי במצעד השנתי.

פזמון השיר הוא  והוא עוסק בהשקפה חיובית על החיים .

סולן השיר, יגאל בשן ביצע את השיר גם בעצמו בעיבוד יורם צדוק. בשנת 1996 עיבד לו גרסת רוקנ'רול לסיבוב הופעות שערך אחרי הפסקה בת שבע שנים. בשנת 2001 כלל את השיר באלבום האוסף "ציפור קטנה בלב א'".

תיקי דיין ביצעה עם חבורת לול גרסה פרודית לשיר בשם "חמוץ חמוץ" שנכלל בתוכנית השלישית של לול. את קולות הרקע ביצעו אריק איינשטיין ואורי זוהר.

## קישורים חיצוניים

## הערות שוליים

קטגוריה:שירי להקת פיקוד צפון
קטגוריה:שירים בעברית
קטגוריה:שירים שנכתבו על ידי אילן גולדהירש
Too Drunk to Fuck

"**Too Drunk to Fuck**" הוא הסינגל הרביעי של להקת דד קנדיז. השיר יצא לאור במאי 1981 בחברת התקליטים צ'רי רד רקורדס עם השיר "The Prey" כבי-סייד. שני השירים מתוך הסינגל זמינים באלבום האוסף Give Me Convenience or Give Me Death משנת 1987.

הסינגל הגיע למקום ה-36 במצעד הסינגלים הבריטי, למרות שלא נמכר בכמה חנויות תקליטים בגלל שמו הפרובוקטיבי. זה היה הסינגל הראשון בטופ 40 הבריטי שכלל את המילה "fuck" בכותרתו. השיר נאסר להשמעה ברדיו 1 על ידי ה-BBC. ברשימות המצעדים, הוא כונה בדרך כלל "Too Drunk To". כשהשיר הגיע לטופ 40, המגיש טוני בלקבורן התייחס אליו בפשטות כאל "שיא של קבוצה שקוראת לעצמה הדד קנדיז". דד קנדיז סיפקו מדבקה לכמה חנויות תקליטים שנעלבו מהכותרת שבה נכתב: "זהירות: אתה קורבן של עוד קמעונאי מטומטם שמפחד לעוות את דעתך על ידי חשיפת הכותרת של התקליט הזה, אז תקלף לאט ותראה..."

השיר כולל מילים סאטיריות של ג'לו ביאפרה שמציירות תמונה נוקבת של מסיבה מורונית שערורייתית, על רקע ריף רוק גלישה/גראז' רוק כבד של הגיטריסט איסט ביי ריי. "ריף קשה מאוד לנגינה... מאוד, מאוד מהר", ציין הקומיקאי ביל ביילי, שביצע גרסת כיסוי לשיר עם להקת הפאנק שלו Beergut 100. "אתה לא יכול לנגן אותו גם אם אכלת חצי לאגר". השיר מסתיים בצליל של גבר מקיא.

## משתתפים
* ג'לו ביאפרה - שירה
* איסט ביי ריי - גיטרה
* קלאוס פלוריד - גיטרה בס, קולות רקע
* טד - תופים
* Geza X - מפיק

## קישורים חיצוניים

## הערות שוליים

קטגוריה:שירי דד קנדיז
קטגוריה:שירים באנגלית
קטגוריה:שירי גימיק
קטגוריה:שירים על אלכוהול
קטגוריה:שירים שצונזרו על ידי ה-BBC
קטגוריה:מחלוקות סביב טענות לתועבה במוזיקה
קטגוריה:צנזורה במוזיקה
יורם צדוק

**יורם צדוק** הוא זמר, פזמונאי, מלחין ומעבד מוזיקלי שהיה חבר בלהקת פיקוד הצפון.

## ביוגרפיה
צדוק שירת בלהקת פיקוד הצפון בשנות ה-70 של המאה ה-20. בשנת 1977 השתתף בתוכניתה "בלילה על הדשא" שהשיר הראשי בה באותו השם הגיע למקום השני במצעד השנתי העברי 1977, ובמקום 25 במצעד שירי הלהקות הצבאיות.

ב-1985 הלחין ועיבד את השיר "בבר" שכתב ושר מוטי גלעדי. ב-1986 הלחין את השיר יבוא יום שכתב מוטי גלעדי שגם ביצע אותו עם שרי צוריאל. השיר זכה בקדם אירוויזיון 1986 בה עבר את הלוואי שביצע בעז שרעבי ושביל הבריחה של ריטה וייצג את ישראל בתחרות בנורווגיה בה הגיע למקום ה-19, שהיה הנמוך ביותר בו זכתה ישראל עד אז.

בשנות ה-80' עבד צדוק עם האחיות אופירה ורוית יוספי והשתתף בכתיבת שיריהן בהם "לשמוח ולרקוד" איתו הופיעו בקדם-אירוויזיון 1989 ו"כל אחד יכול" שהופיע באלבום היחיד שהוציאו.

באותה השנה הלחין לראובן לביא את השיר "כשהוא חוזר הביתה" שכתב דני רובס שהופיע באלבום היחיד שהוציא לביא וזכה להצלחה כשצעד במשך 14 שבועות במצעד השנתי של רשת ג' והגיע בשיא למקום ה-7 באוגוסט 1989.

ב-1990 כתב והלחין לאחיות יוספי את השירים "טיפ טיפ טופ" ו"אלוהים".

הוא עבד עם יגאל בשן אותו הכיר בלהקת פיקוד צפון, ועיבד את שיריו בהם הביצוע שלו ללהיט הלהקה מתוק מתוק וב-1995 את השיר "איתך".
הוא ניהל מוזיקלית את להקת הופה היי ותוכנית הטלוויזיה שהציגה את הופעותיהן לצד אבנר חודורוב ואילן הראל.

צדוק ניהל את ההפקה המוזיקלית של פסטיגלים רבים בהם "פסטיגל משפחה" ב-1989, "ריב על הנחיית הפסטיגל" ב-1990 ופסטיגל חיות ב-1995.

בשנת 1998 ניהל מוזיקלית עם קובי אושרת את קלטת שירי הילדים של דפנה דקל.

צדוק מנהל מוזיקלית בשנים האחרונות את הלהקה הייצוגית של המועצה האזורית הגליל העליון.

## קישורים חיצוניים

## הערות שוליים

קטגוריה:זמרים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:חברי להקת פיקוד הצפון
קטגוריה:ישראלים שנולדו במאה ה-20
אוה איצקוביץ

**אוה איצקוביץ (ציגלר)** (1922 - 14 באוגוסט 2024) הייתה מאיירת ישראלית. נודעה באיוריה לספר "שמלת השבת של חנה'לה" (1957).

## קורות חיים
נולדה בסקסוניה שבגרמניה בשנת 1922. בשנת 1939 עם פרוץ מלחמת העולם השנייה נמלטה עם משפחתה מגרמניה ליוון, שם למדה ציור דיוקנאות באקדמיה לאמנות באתונה. בשנת 1945 עלתה לארץ ישראל. נישאה לדוד איצקוביץ, לוחם בבריגדה היהודית, ונולד להם בן. 

בשנים 1957–1975 איירה ספרי ילדים עבור ספריית עופר, אך שמה לא הופיע על גבי הספרים שאיירה. 

ב-2013 הוצגה תערוכת יחיד של יצירותיה בשם "ימי התום" באגף הנוער והחינוך של מוזיאון ישראל.

איצקוביץ התגוררה ברמת גן.

## ספרים באיורה
* "שמלת השבת של חנה'לה" (איור לספר של יצחק דמיאל)
* "אבא שלי" (איור לספר של ימימה שרון)
* "עוגה עוגה" (איור לספר של מירה לובה)
* "שעון בן חייל" (איור לספר של לוין קיפניס)
* "אבא חייל אמיץ" (איור לספר של אוריאל אופק)
* "אני עובד כמו אבא" (איור לספר של אוריאל אופק)
* "עטרה מפוזרת" (איור לספר של אוריאל אופק)

## קישורים חיצוניים
* 
* 
* 

## הערות שוליים

קטגוריה:מאיירות ישראליות
קטגוריה:רמת גן: אישים
קטגוריה:ישראליות ילידות גרמניה
קטגוריה:ישראליות שהגיעו לגיל מאה
קטגוריה:ניצולות השואה: גרמניה
קטגוריה:יהודיות שהגיעו לגיל מאה
קטגוריה:ניצולי השואה: יוון
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2024
קטגוריה:ישראלים שנפטרו ב-2024
ג'ומנג'י (ספר תמונות)

**ג'ומנג'י** הוא ספר תמונות לילדים משנת 1981 שנכתב ואייר על ידי הסופר האמריקאי כריס ואן אלסבורג. הספר עוסק במשחק לוח קסום המשלב חיות בר ואלמנטים אחרים בג'ונגל כאשר המשחק משוחק בחיים האמיתיים.

הצלחת הספר הובילה ליצירה של מספר עיבודים. המפורסם ביותר מין העיבודים היה הסרט "ג'ומנג'י" משנת 1995, בכיכובו של רובין ויליאמס. הספר גם היווה השראה לסדרת טלוויזיה מונפשת ושלושה סרטי המשך.

ספר המשך בשם "Zathura" יצא לשווקים ב-2002. גם על בסיס ספר ההמשך נוצר עיבוד קולנועי בשנת 2005.

## תקציר העלילה
בתחילת הסיפור אח ואחות, פיטר וג'ודי, מגלים משחק לוח בשם "ג'ומנג'י" בפארק. הם מתחילים לשחק את המשחק בביתם, והם מבינים במהרה שלמשחק יש כוחות על טבעיים. ככל שהם מתקדמים במשחק, האירועים המתוארים בכרטיסי המשחק מתעוררים לחיים, וחיות שונות מהג'ונגל מופיעות בביתם, כולל אריה, קופים, וקרנפים. למרות זאת הילדים ממשיכים לשחק במשחק, בתקווה שאם הם יסיימו את המשחק הכל יחזור לקדמותו. המשחק מסתיים לבסוף ואכן הכל חוזר לקדמותו.

## קישורים חיצוניים
* 

## הערות שוליים

קטגוריה:ג'ומנג'י
אליצ'ה בלאנדי

**אליצ'ה בלאנדי** (באיטלקית: **Alice Bellandi**; נולדה ב-28 בנובמבר 1998) היא ג'ודוקא איטלקייה המתחרה בקטגוריית המשקל עד 78 ק"ג. בלאנדי היא זוכת מדליית הזהב באולימפיאדת פריז (2024) ואלופת העולם בודפשט 2025.

## ביוגרפיה וקריירה

אליצ'ה בלאנדי נולדה בברשה, איטליה ונחשפה לענף הג'ודו לראשונה, כשעלתה על מזרן הג'ודו בגיל שלוש; בגיל 12, לקחה ברצינות יתרה את הג'ודו והפכה לספורטאית בענף זה.

לפני שעברה לקטגוריית המשקל עד 78 ק"ג, היא התחרתה בקטגוריית המשקל עד 70 ק"ג ואף זכתה במדליית ארד בקטגוריה זו במסגרת תחרות גראנד פרי טביליסי 2019. באולימפיאדת טוקיו (2020), היא התחרתה בקטגוריית משקל עד 70 ק"ג, כשהגיעה עד לשלב הראשון של בית הניחומים, שם היא הפסידה לברברה מאטיץ' הקרואטית.

באולימפיאדת פריז (2024), היא ניצחה את ענבר לניר בגמר וזכתה במדליית הזהב.

באליפות העולם 2025, שנערכה בבודפשט, זכתה בלאנדי במדליית זהב לאחר ניצחון על אנה מונטה אולק הגרמנייה בגמר.

במסגרת תחרויות הגראנד סלאם יש לה ארבע מדליות זהב, שלוש מדליות כסף ושתי מדליות ארד.

## חיים אישיים

בלאנדי היא לסבית מוצהרת.

בלאנדי חשפה שהיא סבלה מבולימיה ודיכאון קליני לפני שביצעה את המעבר לקטגוריית המשקל של עד 78 ק"ג בשנת 2021, משום שהיא הרגישה שהיא הוכרחה להישאר בהגבלת המשקל של עד 70 ק"ג.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא איטלקים
קטגוריה:אלופות עולם בג'ודו
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:משתתפים איטלקים באולימפיאדת טוקיו (2020)
קטגוריה:משתתפים איטלקים באולימפיאדת פריז (2024)
קטגוריה:ג'ודו: מדליסטים אולימפיים
קטגוריה:אלופות אולימפיות: ג'ודו
קטגוריה:אלופים אולימפיים מאיטליה
קטגוריה:ספורטאיות לסביות
קטגוריה:ספורטאים להט"בים איטלקים
קטגוריה:איטלקים שנולדו ב-1998